09/11/2021 | Administración LocalMunicipal
Pontedeume
Bases para a contratación laboral temporal dun/ha técnico para a atención de museos e centros de interpretación

ANUNCIO Bases e convocatoria do procedemento de selección para a contratación laboral temporal dun/ha TÉCNICO/A PARA ATENCIÓN A MUSEOS E CENTROS DE INTERPRETACIÓN Por medio de Decreto do alcalde número 682/2021 de 29 de outubro, resolveuse a aprobación das bases e a convocatoria para a selección dun/ha técnico de turismo segundo as seguintes bases: “BASES PARA A CONTRATACIÓN LABORAL TEMPORAL DUN/HA TÉCNICO PARA A ATENCIÓN DE MUSEOS E CENTROS DE INTERPRETACIÓN Primeira.–Obxecto da convocatoria. Estas bases teñen por obxecto a contratación laboral temporal dun/a técnico/a de para a atención a museos e centros de interpretación turismo durante o período de tempo que medie entre a sinatura do contrato ata o 30 de abril de 2022. O persoal contratado con base a esta convocatoria centrarase nas actividades de atención e dinamización de museos e centros de interpretación. As funcións a desenvolver por este persoal serán as encomendadas aos museos e centros na Lei 5/2016 de patrimonio Cultural de Galicia. Entre outras, a organización e catalogación da colección, a selección de pezas para exposición, a elaboración do discurso expositivo, a xestión dos préstamos ou depósitos en condicións de conservación e seguridade e a dinamización e relación do museo ou centro co seu contexto territorial e social. Segunda.–Réxime xurídico. A normativa de aplicación ven determinada pola seguinte lexislación:  Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro.  A Lei 2/2015, do 29 de abril, do emprego público de Galicia.  Decreto Lexislativo 2/2015, do 12 de febreiro, polo que se aproba o Texto Refundido das disposicións legais vixentes na Comunidade Autónoma de Galicia en materia de igualdade.  Lei 7/85, do 2 de abril, Reguladora das Bases de Réxime Local.  Texto refundido das disposicións legais vixentes en materia de réxime local, aprobado polo Real decreto lexislativo 781/1986, do 18 de abril.  Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo.  Texto Refundido da Lei do Estatuto dos Traballadores, aprobado por Real Decreto Lexislativo 2/2015, do 23 de outubro.  Lei 39/2015, do 1 de outubro, do Procedemento Administrativo Común das Administracións Públicas.  Lei 40/2015, do 1 de outubro, do Réxime Xurídico do Sector Público. En canto a regulación das condicións do contrato estarase ao disposto no Texto Refundido da Lei do Estatuto dos Traballadores, aprobado por Real Decreto Lexislativo 2/2015, do 23 de outubro, polo que se aproba o Estatuto dos Traballadores. Terceira.–Orzamento. Toda vez que o financiamento deriva do programa subvencionado indicado, a contratación efectiva condicionarase á concesión definitiva da devandita axuda. Concedida a axuda crearanse as aplicacións orzamentarias nas que se xerará o crédito para financiar a presente contratación. Cuarta.–Tipo de contrato e duración. Contrato laboral temporal de duración determinada por obra ou servizo, denominado, Persoal técnico para atención de museos e centros de interpretación, xornada laboral 6 horas diarias. Grupo profesional A.–Persoal Técnico: Técnico/a Medio/a, correspondente ao subgrupo de clasificación A2, nivel complemento de destino 16. A duración do contrato será inescusablemente ata o día 30 de abril de 2022 conforme ó establecido nas bases reguladoras da subvención que financia a presente contratación. A xornada ordinaria de traballo será de trinta (30 horas) semanais que serán distribuídas en quendas de mañá e tarde e traballo de fins de semana, cos descansos previstos regulamentariamente, atendendo ás necesidades do servizo. Quinta.–Publicidade. As bases do presente proceso selectivo publicaranse integramente no Taboleiro de Edictos do Concello de Pontedeume, na páxina web do Concello de Pontedeume e no Boletín Oficial da Provincia da Coruña. Todos os anuncios sucesivos faranse no taboleiro de anuncios e na páxina web do Concello de Pontedeume (www.pontedeume. gal). Sexta.–Requisitos dos/as aspirantes. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: 1. Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público.2. Posuír a capacidade funcional para o desempeño das tarefas atribuídas ao posto de traballo.3. Teren cumpridos dezaseis anos e non exceder a idade máxima de xubilación forzosa.4. Non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, nin atoparse en situación de inhabilitación absoluta ou especial para empregos ou cargos públicos por resolución xudicial para o acceso ao corpo ou escala de funcionarios ou para exercer funcións similares ás que desempeñaban no caso de persoal laboral no que fora separado ou inhabilitado.5. No caso de ser nacional doutro Estado, non atoparse inhabilitado ou en situación equivalente, nin sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6. Non estar incurso en causas de incompatibilidade do persoal ao servizo das administracións públicas conforme á normativa vixente.7. Estar en posesión da titulación esixida, segundo o establecido na base sexta das bases específicas do Programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2021, publicadas no Boletín Oficial da Provincia da Coruña n.º 10, do 18 de xaneiro de 2021. (Resolución do Presidente da Deputación núm.1073, do 14 de xaneiro de 2021). 8.9. O persoal deberá estar en posesión dalgún dos seguintes títulos Universitarios: -Historia da Arte -Historia -Turismo -Humanidades -Belas Artes ou similares, e ou da xestión do patrimonio natural (Bioloxía). 10. Certificado de Lingua Galega Nivel 4 (Celga 4) ou equivalente. Tódolos requisitos anteriores, deberanse reunir con referencia ao último día do prazo de presentación de instancias. Sétima.–Presentación de solicitudes. As persoas que desexen tomar parte nesta convocatoria deberán facelo constar en instancia dirixida ao Sr. alcalde, segundo o modelo establecido no Anexo I das presentes bases, no Rexistro do Concello de Pontedeume, así como nalgún dos lugares previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, de facelo deste xeito deberan comunicalo ao Concello. O prazo de presentación de instancias será de sete (7) días naturais, contados a partir do seguinte ao da publicación do anuncio da convocatoria no Boletín Oficial da Provincia. No caso de presentar a solicitude nun lugar distinto ao do Rexistro do Concello de Pontedeume, as persoas aspirantes deberán remitir unha copia da instancia á dirección de correo electrónico: correo@pontedeume. gal, no mesmo día da súa presentación nos lugares indicados no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, e sempre que sexa dentro do prazo de presentación de instancias. Á instancia unirase necesariamente a seguinte documentación: – Copia cotexada do DNI ou documento de identificación. – Copia cotexada da titulación esixida na base quinta da presente convocatoria. – A acreditación do coñecemento da lingua galega realizarase coa presentación de copia cotexada do certificado de coñecemento da lingua galega CELGA 4, ou equivalente, debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG n.º 146, do 30 de xullo). En base ao establecido no artigo 51.2 da Lei 2/2015, do 29 de abril, do Emprego público de Galicia, respecto da acreditación do galego, aquelas persoas que non acrediten coñecementos básicos en lingua galega terán unha proba, que será cualificada como apto/a ou non apto/a. A devandita proba consistirá na tradución directa do castelán ao galego dun texto proposto polo Tribunal durante un tempo máximo de 30 minutos. Esta proba cualificarase co resultado de apto/a ou non apto/a. Oitava.–Admisión dos aspirantes. Rematado o prazo de presentación de instancias, o Sr. alcalde-presidente da Corporación ditará Resolución declarando aprobada a listaxe provisional de persoas aspirantes admitidas e excluídas cos motivos de exclusións, especificando o cumprimento dos requisitos esixidos nas presentes bases, publicándose anuncio no Taboleiro de Edictos do Concello de Pontedeume e na páxina web municipal. As persoas aspirantes disporán dun prazo non superior a tres (3) días hábiles, para a subsanación de deficiencias dende o día seguinte ao da publicación do anuncio no Taboleiro de Edictos e na páxina web municipal, para presentar as reclamacións oportunas ou emenda de defectos, nos termos do establecido no artigo 68 da Lei 39/2015, do 1 de outubro, do Procedemento Administrativo Común das Administracións Públicas. Na citada lista de aspirantes excluídos/as, indicarase o motivo de exclusión. A mencionada lista provisional elevarase a definitiva polo transcurso do prazo de reclamacións, se non as houbese; no caso contrario exporase de novo a lista definitiva, na mesma forma que a anterior. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Novena.–Tribunal cualificador. O Tribunal Cualificador, estará constituído da seguinte forma, respectando o establecido no artigo 60 do Real Decreto Lexislativo 5/2015, do 30 de outubro, do Estatuto Básico do Empregado Público. Presidente/a: funcionario público que se nomee do mesmo ou superior grupo de titulación. Secretaria/o: o secretario da Corporación ou funcionario en que se delegue do mesmo grupo ou superior de titulación. Vogais: tres vogais designados/as pola Alcaldía entre funcionarios públicos do mesmo grupo ou superior ao posto que se convoca. Os membros do tribunal deberán ser funcionarios do mesmo grupo ou superior ao do posto que se convoca. Os membros do tribunal deberán absterse de intervir, notificándollo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Así mesmo, os interesados poderán promove-la recusación de acordo co sinalado no artigo 24 da citada norma. O Tribunal non poderá constituírse nin actuar sen a asistencia, cando menos, de tres dos seus membros, estando sempre o Presidente e o Secretario. O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante a valoración dos méritos, así como adoptar as medidas necesarias que garantan a debida orde do concurso-oposición en todo o que non estea previsto nas bases. Os seus acordos serán impugnables nos supostos e na forma establecida pola Lei 39/2015, do 1 de outubro, xa citada. O Tribunal poderá dispoñer da incorporación ós seus traballos de asesores especialistas cando as circunstancias ou a valoración dos méritos así o aconselle. A Resolución que conteña a composición do Tribunal e a data, hora e lugar en que se procederá á valoración de méritos, publicarase no taboleiro de edictos e na páxina web do Concello de Pontedeume. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30.1 e Anexo IV do RD 462/2002, do 24 de maio, sobre indemnizacións por razón do servizo. O Tribunal terá a categoría segunda e prevense un número de 4 sesións neste procedemento selectivo, salvo alegacións ou incidencias que ampliarían o número e sería comunicado convenientemente polo/a presidente/a do tribunal aos servizos económicos co fin de habilitar crédito adecuado e suficiente. Décima.–procedemento de selección. O procedemento de selección será o de concurso-oposición. Fase de oposición – Primeiro exercicio: 10 preguntas relacionadas co temario do Anexo II das presentes bases, tanto na parte común como da parte específica. Esta última coa finalidade da comprobación de coñecementos teóricos, nos campos da xestión de espazos museísticos, patrimoniais e/ou de postos en valor e divulgación do medio natural (en función da natureza do espazo). Valorarase de 0 a 10 puntos, sendo necesario acadar un mínimo de 5 puntos para superar a proba. – Segundo exercicio: consistirá na realización de un ou dous casos prácticos (a determinación polo Tribunal cualificador) que versarán sobre a parte específica do temario do Anexo II das presentes bases, co fin da comprobación de coñecementos prácticos a desenvolver por escrito, nos campos da xestión de espazos museísticos, patrimoniais e/ou de posta en valor e divulgación do medio natural (en función da natureza do espazo). Valorarase de 0 a 10 puntos, sendo necesario acadar un mínimo de 5 puntos para superar a proba. – Terceiro exercicio: proba de comprobación de coñecemento de lingua galega onde a cualificación será apto ou non apto; estarán exentos de realizar este exercicio os aspirantes que acrediten posuír o certificado de Lingua Galega Nivel 4 (Celga 4) ou equivalente. B. Fase de concurso de méritos. – Formación específica superior en función da natureza do museo ou centro- en museoloxia, xestión cultural, turismo ou xestión patrimonial do medio natural (maestrados ou posgraos universitarios relacionados directamente, cursos universitarios de especialización, etc). Valorase con 1 punto, cada maestrado ou posgrao, ata un maximo de 2 puntos. – Formación específica (curso, xornadas, etc) debidamente acreditada e homologada, relacionada co posto de traballo. Será valorable a formación impartida por organismos públicos, universidades ou centros educativos oficiais, así como colexios profesionais, acreditada mediante certificado de asistencia no que se consigne de xeito expreso o número de horas. Valorarase entre 0 e 1 puntos, a razón de 0,05 puntos por cada 10 horas de formación en cursos e/ou xornadas. Non se valoraran os cursos ou xornadas, de duración inferior a 10 horas. – Experiencia acreditada documentalmente na planificación, deseño e/ou desenvolvemento práctico de actividades de catalogación, inventario, planificacións de exposicións, apoio científico e práctico. Valorarase entre 0 e 1 puntos, a razón de 0,05 puntos por mes completo acreditado de traballos nas materias indicadas. Acreditarase a medio de certificado expedido polo ente de adscrición. Undécima.–Cualificación final. A cualificación final dos/as candidatos/as resultará da suma das puntuacións outorgadas polo Tribunal na fase de concurso e na de oposición. De producirse empate na puntuación, acudirase para dirimilo á maior puntuación nas probas escritas. No caso de renuncia dos/as candidatos/as seleccionados- circunstancia que deberá quedar debidamente acreditada no expediente da súa razón- acudirase ao seguinte ou seguintes da lista, pola orde de puntuación, sen necesidade de novo acordo, ata cubrir os devanditos postos. Os candidatos que superasen todos os exercicios e non consigan o posto de traballo pasarán a formar parte dunha bolsa de traballo exclusiva para o posto obxeto da convocatoria, de tal maneira que, se o Concello precisa realizar algunha substitución, acudirá á devandita bolsa seleccionando o primeiro deles. Soamente poderá seleccionar ao seguinte cando aquel rexeitara o posto, o que suporá pasar ó final da lista, salvo que se dea a circunstancia de estar de baixa por incapacidade laboral o que deberá xustificarse aportando a documentación necesaria. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. Duodécima.–presentación de documentos. O aspirante seleccionado en primeiro lugar, no prazo máximo de tres días naturais contados dende o día seguinte a aquel no que se fixese pública a lista de aprobados, deberá presentar no Concello de Pontedeume, os seguintes documentos, agás os que xa obren no expediente:  Certificación médica acreditativa de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo.  Declaración formal, baixo xuramento ou promesa, de non haber sido separado mediante expediente disciplinario, do servizo ás Administracións Públicas, nen se atopar inhabilitado para o exercicio de funcións públicas.  Declaración formal, baixo xuramento ou promesa, de non atoparse incurso en ningunha causa de incapacidade e incompatibilidade de conformidade coa lexislación vixente. Os que dentro do prazo sinalado, agás nos casos de forza maior, non presentasen a documentación esixida, non poderán ser nomeados, sen prexuízo da responsabilidade en que houbesen podido incorrer por falsidade dimanante da solicitude para participar no concurso-oposición. Décimo terceira.–Normativa aplicable. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por R. D. Lex.5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R. D. 896/91, do 7 de xuño, de regras básicas e programas mínimos; o R. D. 364/1995, do 10 de marzo, Decreto 95/91, do 20 de marzo, polo que se aproba o Regulamento de selección de persoal Administración da Comunidade Autónoma de Galicia; a Lei 39/2015, do 1 de outubro, do Procedemento Administrativo Común das Administracións Públicas; a Lei 40/2015, do 1 de outubro, de Réxime Xurídico do Sector Público, e o e tódalas demais normas de xeral aplicación para estes supostos. Décimo cuarta.–Norma final. As presentes bases, así como cantos actos administrativos se deriven dela e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, do Procedemento Administrativo Común das Administracións Públicas. ANEXO I SOLICITUDE PARA TOMAR PARTE NA CONVOCATORIA DO CONCELLO DE PONTEDEUME PARA A CONTRATACIÓN LABORAL TEMPORAL DUN/HA TÉCNICO PARA A ATENCIÓN DE MUSEOS E CENTROS DE INTERPRETACIÓN D./D.ª., con DNI., con enderezo para os efectos de notificación en., teléfono., e correo electrónico. EXPOÑO: 1.–Que tiven coñecemento da convocatoria anunciada polo Concello de Pontedeume para a contratación laboral temporal indicada.2.–Que coñezo e acepto as bases que rexen a dita contratación e que reúno os requisitos esixidos.3.–Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4.–Que desexo tomar parte na convocatoria para o que achego a fotocopia compulsada do meu DNI ou Tarxeta de Residente, fotocopia compulsada acreditativa da titulación esixida nas bases da convocatoria.5.–Que presento toda a documentación numerada correlativamente. Por iso, SOLICITO: Ser admitido/a no correspondente proceso selectivo. Pontedeume,. de. de 2021. O/A INTERESADO/A INFORMACIÓN SOBRE PROTECCIÓN DE DATOS. –De acordo co establecido pola normativa vixente en materia de protección de datos, informáselle de que o responsable dos seus datos persoais é o CONCELLO DE PONTEDEUME, con dirección en RÚA REAL, N.º 13, 15600 PONTEDEUME (A CORUÑA). Os seus datos serán utilizados para os trámites estritamente necesarios relacionados coa súa solicitude. O feito de que non nos facilite parte da información solicitada poderá supoñer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e paxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE PONTEDEUME, dispón de formularios específicos para facilitarlle o exercicio dos seus dereitos. Pódese presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección RÚA REAL, N.º 13, 15600 PONTEDEUME (A CORUÑA). SR. ALCALDE-PRESIDENTE DO CONCELLO DE PONTEDEUME ANEXO II TEMARIO TÉCNICA/O PARA A ATENCIÓN DO CENTRO DE INTERPRETACIÓN DOS ANDRADE (TORREÓN DOS ANDRADE) PARTE COMÚN:  Tema 1.–A Constitución española de 1978. Estrutura. Valores superiores do ordenamento constitucional. Os principios fundamentais da Constitución: a soberanía, a división de poderes, a representación política, a participación política. A reforma constitucional.  Tema 2.–Dereitos e liberdades establecidos na Constitución. Especial referencia aos dereitos fundamentais e ás liberdades públicas. Garantías e tutela dos dereitos e liberdades. A suspensión de dereitos.  Tema 3.–A autonomía galega: orixe e evolución. O Estatuto de Autonomía de Galicia: estrutura e procedemento de reforma. Poderes da comunidade autónoma: o Parlamento, a Xunta e a súa Presidencia. As competencias de Galicia e o seu réxime xurídico.  Tema 4.–A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos.  Tema 5.–Réxime de sesión dos órganos de goberno local e adopción de acordos. As actas. Impugnación dos actos e acordos locais e exercicio de accións.  Tema 6.–A Lei de procedemento administrativo común das administracións públicas: ámbito de aplicación. O interesado no procedemento administrativo: concepto, capacidade de obrar e representación. A identificación dos interesados e os seus dereitos no procedemento administrativo. Garantías de imparcialidade: abstención e recusación.  Tema 7.–A iniciación do procedemento administrativo: clases. Os rexistros administrativos. Os principios de ordenación do procedemento. Fase de instrución.  Tema 8.–A resolución do procedemento. A obrigación de resolver. Réxime do silencio administrativo.  Tema 9.–Recursos administrativos: principios xerais. Recurso de alzada. Recurso potestativo de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto recorrido.  Tema 10.–O funcionamento electrónico do sector público e as relación electrónicas entre as administración públicas na Lei 40/2015, do 1 de outubro, reguladora do réxime xurídico do sector público.  Tema 11.–Protección de datos persoais: Disposicións xerais. Principios e dereitos das persoas en materia de protección de datos.  Tema 12.–As subvencións. Procedemento de concesión, xestión e xustificación. PARTE ESPECÍFICA: 1. Tema 1.–O Concello de Pontedeume. Xeografía. Organización territorial e toponimia.2. Tema 2.–Lei 7/2021 de museos e outros centros museísticos de Galicia.3. Tema 3.–A Lei 5/2016 do Patrimonio Cultural de Galicia.4. Tema 4.–A Lei 7/2011 de Turismo de Galicia.5. Tema 5.–A Lei 16/1985 do Patrimonio Histórico Español.6. Tema 6.–Patrimonio histórico e recursos patrimoniais do Concello de Pontedeume.7. Tema 7.–A casa de Andrade e o Centro de Interpretación dos Andrade.8. Tema 8.–A fundación de Pontedeume e o seu 750 aniversario.9. Tema 9.–Principais aspectos turísticos e culturais de Pontedeume.10. Tema 10.–O concepto de museo: orixe, evolución e actualidade dunha institución cultural. O papel do museo na construción de identidades.11. Tema 11.–Concepción e desenvolvemento da exposición permanente. Relato e estratexias comunicativas.12. Tema 12.–Dinamización e relación do Centro de Interpretación dos Andrade co seu contexto territorio e social.” Documento asinado dixitalmente polo alcalde-presidente do Concello de Pontedeume, Bernardo Fernandez Piñeiro, na data do 3 de novembro de 2021.